Sant'Anġlu mgħargħar f'dija ta' fidda jixbaħ xi ġgant imlibbes l-azzar wara taqbida, merħi f'għaxqa ta' ngħas ħelu, serrietii, imħannen f'ħolm ta' rebħi li jixtieq jirbaħ, L-iġfna marbuta fid-daħiliet kennija igħaġġbu lir-ruħ bil-qilla ta' kburithom : tistħajjilhom għassiesa għat-taqbida ta' xi għedewwa qliel dlonk mistennija. Xi dgħajsa 'l-hinn u 'l-hawn b'dawl żgħir Ħamrani għaddejja l-bafiar siekta għal xogħolha, l-ilma mifruq mid-daqqa ta' l-imqadef jagħmel bħal mewġ żgħir abjad kaħlani. L-ibliet fil-qrib, l-irħula aktar fil-bogħod sa fejn tasal il-għajn fid-dawl tal-qamar mingħajr wiri ta' Ħajja qishom oqbra ħsieb ta' għana li għalih tħossok tirtogħood.